钦定古今图书集成/明伦汇编/交谊典/第037卷 > 《杂记下》
## 钦定古今图书集成/明伦汇编/交谊典/第037卷 > 《杂记下》

三年之丧，以其丧拜；非三年之丧，以吉拜

〈陈注〉拜问、拜赐、拜宾，皆拜也。丧拜稽颡而后拜也。吉拜拜而后稽颡也。今按《檀弓》郑注，以拜而后稽颡为殷之丧拜，稽颡而后拜为周之丧拜。疏云：“殷之丧拜，自斩衰至缌麻，皆拜而后稽颡，以其质故也。”周制则杖期以上，皆先稽颡而后拜，不杖期以下，乃作殷之丧拜。此章疏义与《檀弓疏》互看乃详。